Ιβάν Βούτσοφ

Ο Ιβάν Κόλεφ Βούτσοφ (βουλγαρικά: Иван Кoлeв Вуцов) [14 Δεκεμβρίου 1939 – 18 Ιανουαρίου 2019] ήταν Βούλγαρος παλαίμαχος ποδοσφαιριστής, προπονητής αλλά και διοικητικός ποδοσφαιρικός παράγοντας. Η καριέρα του περιελάμβανε περιόδους όπου διετέλεσε παίκτης αλλά και προπονητής της Εθνικής Βουλγαρίας. Αγωνίστηκε σε τρεις αγώνες του Παγκόσμιο Κύπελλο Ποδοσφαίρου 1966.

 Ο Ιβάν Βούτσοφ γεννήθηκε στις 14 Δεκεμβρίου 1939 στο Γκάμπροβο. Υπήρξε κεντρικός αμυντικός που αγωνίστηκε διαδοχικά: στη Τσάρνταφον Γκάμπροβο (νυν Γιάντρα Γκάμπροβο) ( 1953- 1958), στη Μπότεφ Πλόβντιφ (1958-1960), στη Λέφσκι Σόφιας (1960-1968) και στην Akademik Sofia (1969-1972). Με τα χρώματα της Λέφσκι, σε εννέα σεζόν, κατέγραψε 210 αγώνες Πρωταθλήματος με 4 γκολ, 40 αγώνες για το Κύπελλο Βουλγαρίας και 6 αγώνες για τις Ευρωπαϊκές διοργανώσεις . Κατέκτησε δύο Πρωταθλήματα Βουλγαρίας με τη Λέφσκι, το 1965 και το 1968. Κατέκτησε επίσης το κύπελλο της χώρας, το 1967. Παράλληλα, πραγματοποίησε 24 συμμετοχές με την Εθνική Βουλγαρίας αλλά και 2 συμμετοχές με τη «Β» Εθνική ομάδα. Συμμετείχε στο Παγκόσμιο Κύπελλο της Αγγλίας το 1966, στους αγώνες: 12 Ιουλίου 1966. Λίβερπουλ, Γκούντισον Παρκ, 65.000 θεατές. Βραζιλία - Βουλγαρία 2:0 16 Ιουλίου 1966. Μάντσεστερ, Ολντ Τράφορντ, 35.000 θεατές. Πορτογαλία - Βουλγαρία 3:0 (σημείωσε αυτογκόλ με κεφαλιά στο 17’) 20 Ιουλίου 1966. Μάντσεστερ, Ολντ Τράφορντ, 24.000 θεατές. Ουγγαρία - Βουλγαρία 3:1 Ως πρώτος προπονητής, διηύθυνε τη Λέφσκι για 5 σεζόν - 1974/75, 1975/76, 1977/78, 1978/79 και 1979/80. Κατά τη διάρκεια αυτής της περιόδου κέρδισε μια φορά τον τίτλο του πρωταθλήματος (σεζόν 1978/79) και δύο φορές το κύπελλο (1976 και 1979). Υπό την ηγεσία του, η Λέφσκι έδωσε 18 αγώνες για ευρωπαϊκές διοργανώσεις και μεταξύ των άλλων απέκλεισε, το 1976, τον Άγιαξ για το Κύπελλο ΟΥΕΦΑ και έφτασε στα προημιτελικά με την Μπαρτσελόνα, όπου κατάφερε να σημειώσει μια εντός έδρας νίκη με 5-4. Προπόνησε επίσης τη Σπαρτάκ Βάρνα, τη Σπάρτακ Πλέβεν, τη Χάιντουκ Σπλιτ, τη Σλάβια Σόφιας, τον Άρη Θεσσαλονίκης [διετέλεσε προπονητής από τον Ιούλιο του 1991 έως τον Μάϊο του ’92, κοουτσάροντας την ομάδα Θεσσαλονίκης σε 31 αγώνες και αφήνοντάς την στην 7η θέση του Ελληνικού Πρωταθλήματος με 31 βαθμούς, και τέρματα 26:40 ], τη Λοκομοτίβ Πλόβντιβ, και την Εθνική Βουλγαρίας. Ως ομοσπονδιακός προπονητής της Εθνικής Βουλγαρίας , έλαβε μέρος στο Παγκόσμιο Κύπελλο Ποδοσφαίρου 1986 στο Μεξικό, όπου η ομάδα του αποκλείστηκε στη φάση των «16» από τη διοργανώτρια χώρα. Συνολικά, διετέλεσε προπονητής του εθνικού συγκροτήματος από τον Ιούλιο του 1982 ως τον Ιούνιο του 1986 και για 25 αγώνες και από τον Αύγουστο του 1989 ως τον Ιούνιο του 1991 για άλλα 9 παιχνίδια. Μελανό σημείο της προπονητικής του καριέρας, οι έντονες διαμαρτυρίες προς το διαιτητή του αγώνα με τη Σκωτία (1-1) το Νοέμβριο του 1990 στη Σόφια, για τις οποίες επιβλήθηκε πρόστιμο ύψους 25.000 ελβετικών φράγκων στη Βουλγαρική Ποδοσφαιρική Ένωση και αποκλεισμός από διεθνείς αναμετρήσεις για 4 χρόνια στον προπονητής της εθνικής ομάδας. Για πολλά χρόνια υπήρξε εκτελεστικός διευθυντής της Βουλγαρικής Ποδοσφαιρικής Ένωσης. . Υπήρξε αρθρογράφος στο "www.24chasa.bg" μέσω της στήλης "Football Echoes". Επίσης υπήρξε συν-συγγραφέας (μαζί με τον Eduard Papazyan), του αυτοβιογραφικού του βιβλίου "Truths about life and football". Απεβίωσε στις 18 Ιανουαρίου 2019, στη Σόφια της Βουλγαρίας σε ηλικία 79 ετών . Ο γιός του, Βέλισλαβ Βούτσοφ, είναι επίσης πρώην ποδοσφαιριστής και νυν προπονητής ποδοσφαίρου στην Γιάντρα Γκάμπροβο. Ως παίκτης της Λέφσκι Πρωτάθλημα Βουλγαρίας – 1965, 1968 Κύπελλο Βουλγαρίας – 1967Ως ποδοσφαιριστής της Εθνικής Βουλγαρίας Παγκόσμιο Κύπελλο Ποδοσφαίρου 1966 – 15η ΘέσηΩς προπονητής της Λέφσκι Πρωτάθλημα Βουλγαρίας – 1979 Κύπελλο Βουλγαρίας – 1976, 1979Ως προπονητής της Εθνικής Βουλγαρίας Παγκόσμιο Κύπελλο Ποδοσφαίρου 1986 – 15η Θέση Profile at LevskiSofia.info Αρχειοθετήθηκε 2019-01-24 στο Wayback Machine. [ http://www.24chasa.bg/sport/article/7251291]